Man kritiek ná Brooklyn Mall-skietery | Maroela Media
Die toneel. Foto: @Rustio/Twitter
'n Man veg om sy lewe nadat hy Donderdag in die Brooklyn Mall geskiet is ná drie verdagtes 'n winkel beroof het.
Kapt. Kay Makhubele, woordvoerder van die polisie, het gesê twee van die verdagtes het die winkel binnegestap en vuurwapens uitgepluk terwyl die ander verdagte buite wag gehou het.
Maroela Media verneem dit is The Scoin Shop, 'n maatskappy wat spesialiseer in die koop en verkoop van munte, wat beroof is.
Volgens 'n werknemer van The Scoin Shop het die verdagtes met kontant en 'n groot hoeveelheid munte gevlug.
Buite die Brooklyn Mall. Foto: @TFBSocial/Twitter
Makhubele het gesê 'n lid van die publiek wat gewapen was, het die rowers probeer voorkeer. "Hy is in die proses geskiet en sy vuurwapen is gesteel."
Volgens Makhubele het die rowers gevlug en is niemand nog in hegtenis geneem nie. Die polisie ondersoek 'n saak van sakeroof en poging tot moord.
Volgens Emer-G-Med-ambulansdienste was die man in 'n kritieke toestand en is hy op die toneel gestabiliseer voor hy na 'n nabygeleë hospitaal gehaas is.
En dit word al hoe makliker om te roof. En hulle word al hoe meer arroganter. Maar dis mos lekker in die nuwe Suid-Afrika. Hier maak hulle net soos hulle wil.
Jip… en wanneer en AS die "rowers" gevang word, kry hulle of borgtog om verder te roof en verwoes, of n simpatieke oor want hoe dan mou? Hulle het nie gehad nie en iemand anders het, so dan kan jy vat.
As die man die rowers plat geskiet het sou hy geloof geword het, maar nou sal hy seker verguis word oor hy sy lewe gewaag het.
In S.A sal die dapper man aangekla word en die rowers gaan spandeer wat hulle gesteel het! Hoop hy word gou gesond en dat hy n medalje sal kry vir sy dapperheid.En ja die goed raak al hoe meer arrogant, hulle het die ding mooi beplan en dal insight information gekry.